Սակայն, բացի մեր հիմնական առաքելությունից, այսինքն`արտահանման կողմնորոշումով ոլորտների աջակցությունից, մենք բիզնեսին աջակցում ենք նաև շրջանառու միջոցների ապահովման հարցում, նախաարտահանման ֆինանսավորման գործիքի միջոցով: Շատ արտահանողներ արդեն դա հասկացել են, ինչի մասին վկայում են տվյալները, քանի որ անցյալ տարվա արդյունքներով ՀԱԱԳ ՆՖԱ ծառայության շրջանակներում երկրի արտահանման ուղղվածություն ունեցող ձեռնարկություններն արդեն ստացել են 124 մլն.դրամի ապահովագրական փաթեթ: Ներկայումս այս ցուցանիշը հասել է 663.5 մլն.դրամի: